Doi tineri romani au facut senzatie la Hollywood, cu pelicula "Billion Star Hotel".

Au castigat premiul pentru cel mai bun film strain, la "US Hollywood International Film Festival", unde au concurat cu alte 700 de pelicule din intreaga lume. Regizorul Alecs Nastoiu si producatorul Ovidiu Vasu se afla la primul lor lungmetraj si au pornit proiectul cand stateau la o bere.

Totul parea o joaca, atunci cand Alecs Nastoiu si Ovidiu Vasu, si-au propus sa faca un film care sa ajunga la Hollywood, cu 2.000 de lei in buzunar. Patru ani au umblat din usa in usa dupa bani pana cand au reusit sa stranga 400.000 de euro, apoi au lansat provocarea unor actori de teatru din Targu Mures.

Si iata-i in "Mocanita", trenul care strabate vaile din judetele Bistrita si Mures si unde se desfasoara o buna parte din actiunea tragicomediei. E vorba de intalnirea a trei personaje diferite: un afemeiat, o victima a abuzurilor sexuale si un vagabond care are grija de copiii sarmani. Cei trei se cunosc in tren si isi povestesc vietile.

Alecs Nastoiu, regizorul filmului: "Subiectul a venit din noi cumva, filmul spune cam tot ce credem noi despre lume in general si despre cum ne imaginam noi, desi nu suntem, oameni ai strazii.. Cum vad oamenii simpli viata de astazi si cum poti sa te descurci in ea."

Ovidiu Vasu, producatorul filmului: "E un mesaj principal: haideti sa fim niste oameni mai buni, nu e greu sa fii om bun, totul este sa constientizezi ca principala valoare pentru prezent si viitor este fiinta umana."

Succesul este uluitor cu atat mai mult cu cat Ovidiu Vasu n-a facut in viata lui un film - a fost seful finantelor din Targu Mures, apoi s-a lansat in afaceri. Alecs Nastoiu a regizat doar scurt metraje, dar visa din adolescenta la acest scenariu. Acum vorbeste cu zambetul pe buze despre greutatile intampinate la filmare. La un moment dat, s-a stricat mocanita si au ramas blocati in padure, fara provizii la ei.

Alecs Nastoiu, regizorul filmului: "Am stat 24 de ore, s-a mai lungit programul cu 12 ore si am fost foarte departe de sursa de apa si hrana si totusi ne-am descurcat."

Dan Radulescu, actor: "Prima data cand s-a pus problema difuzarii acestui film ne gandeam cum se face un film de lungmetraj cap coada la Targu Mures mi se parea o utopie de-a dreptul. Pentru noi a fost dificil pentru ca totul se facea in ritm alert, trebuia sa prinzi cat mai mult ziua."

Billion Star Hotel va aparea in cinematografe din 27 februarie.